text: অঙ্কিতা কর্মকার দ্বারা সম্পাদিত অপসারণে 
  
  সমুদ্র সমতল থেকে 300 মিটার বা আরো কিছুটা ঊর্ধ্বে অবস্থিত খাড়া ঢাল যুক্ত সুবিস্তৃত তরঙ্গায়িত বা সামান্য বন্ধুর ভূভাগ মালভূমি নামে পরিচিত। প্রসঙ্গত মালভূমি আকৃতি দিক থেকে অনেকটা টেবিলের ন্যায় দেখতে হওয়ায় একে টেবিল ল্যান্ড বলে।
  
  পৃথিবীর প্রধান চার রকম মালভূমির মধ্যে অন্যতম মালভূমি হল পর্বত বেষ্টিত মালভূমি।
  
  পর্বত বেষ্টিত মালভূমি: যেসকল মালভূমি প্রায় চারিদিকেই পর্বত দ্বারা বেষ্টিত হয় একে পর্বতবেষ্টিত মালভূমি বলে।
  
  • সৃষ্টির কারণ: পাত সঞ্চালনের ফলে বা গিরিজনি আলোড়ন এর ফলে, ভঙ্গিল পর্বত সৃষ্টির সময় পর্বত এর মধ্যবর্তী নিচু অসমতল ভূমি প্রবল পার্শ্বচাপ এ উঁচু হয়ে পর্বত বেষ্টিত মালভূমির সৃষ্টি হয়।
  
  • বৈশিষ্ট্য:
  
  1) ভঙ্গিল পার্বত্য অঞ্চলে এই মালভূমি দেখা যায়।
  
  2) এগুলি অধিক উচ্চতা বিশিষ্ট হয়।
  
  3) মালভূমি গুলি পাললিক শিলায় গঠিত হয়।
  
  4) এই মালভূমি গুলিতে জীবাশ্ম থাকতে পারে।
  
  5) চারিদিক পর্বতবেষ্টিত হওয়ায় এখানকার পরিবেশ শুষ্ক হয়।
  
  • উদাহরণ: তিব্বত মালভূমি ( পৃথিবীর বৃহত্তম পর্বত বেষ্টিত মালভূমি) , পামির মালভূমি ( উচ্চতম মালভূমি) প্রভৃতি।
title: পর্বতমধ্য মালভূমি